《渡白沟》
明代·许宗鲁

昔运遘屯厄，恒纪变参商。
南风日不竞，朔吹益远扬。
英雄各乘御，龙战血玄黄。
矫矫平将军，独立当中央。
张弧射九日，抚剑盼四方。
事去绩故隳，志伸愿已偿。
朅来岁月久，道里未能忘。
仲生固有为，忽死亦其常。
停骖览故壁，雪涕履战场。
清川带萦纡，白骨浩纵横。
惋叹不能发，总辔歌此章。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。